डोनोवन फरेरा ने 5 गेंदों पर 5 छक्के लगाए; 33 गेंद पर 87 रन की पारी खेली
Donovan Ferreira Hits 5 Sixes in Over | Zimbabwe T10 2023 Video जिम्बाब्वे में खेले जा रहे जिम एफ्रो टी-10 टूर्नामेंट में एक खिलाड़ी ने IPL खिलाड़ी रिंकू सिंह की तरह आखिरी ओवर में 5 छक्के जड़ कर अपनी टीम को सम्मानजनक स्कोर तक पहुंचाया।
जिम्बाब्वे में खेले जा रहे जिम एफ्रो टी-10 टूर्नामेंट में डोनोवन फरेरा ने इंडियन बैटर रिंकू सिंह की तरह आखिरी ओवर में 5 छक्के लगाए। फरेरा की बल्लेबाजी का वीडियो मीडिया पर वायरल हो रहा है।
एफ्रो टी-10 में मंगलवार को हरारे हरिकेन्स और केपटाउन सैम्प आर्मी के बीच मैच खेला गया। हरारे हरिकेन्स के बैटर डोनोवन फरेरा आखिरी ओवर में स्ट्राइक पर थे। केपटाउन सैम्प के गेंदबाज करीम जानत यह ओवर फेंक रहे थे। उनकी 5 गेंदों पर फरेरा ने 5 सिक्स लगाए। उन्होंने 33 गेंद पर 87 रन की पारी खेली।
इस पारी की बदौलत हरारे ने 10 ओवर में 6 विकेट पर 115 रन का स्कोर बनाया। हालांकि हरारे ने यह मैच सुपर ओवर में जीता।
फरेरा से पहले कोलकाता नाइटराइडर्स के बैटर रिंकू ने IPL में 5 बॉल पर 5 सिक्स जड़े थे। गुजरात टाइटंस और केकेआर के बीच यह मैच खेला गया था। केकेआर को जीत के लिए आखिरी 5 गेंदों पर 28 रनों की जरूरत थी। रिंकू ने यश दयाल के ओवर में 5 छक्के जड़ टीम को जीत दिलाई थी।
सुपर ओवर में जीता मैच, श्रीसंत ने आखिरी ओवर में नहीं बनने दिए 8 रन
एफ्रो टी-10 लीग में केपटाउन सैम्प ने टॉस जीतकर पहले फील्डिंग करने का फैसला किया। हरारे हरिकेन्स ने पहले बल्लेबाजी करते हुए 6 विकेट पर 115 रन बनाए। टारगेट का पीछा कर रही केपटाउन सैम्प ने भी 5 विकेट पर 116 रन बनाए लिए थे। केपटाउन सैम्प को जीत के लिए आखिरी ओवर में 8 रन की जरूरत थी।
हरारे हरिकेन्स की ओर से आखिरी ओवर इंडियन श्रीसंत करने आए। उन्होंने आखिरी ओवर में केवल 7 रन दिए। जिससे स्कोर बराबर हो गया और मैच का फैसला सुपर ओवर में हुआ। हरारे की टीम मैच जीतने में सफल हो गई। सुपरओवर में केपटाउन की टीम ने एक ओवर में 7 रन बनाए जिसके बाद हरारे हरिकेन्स ने 5 गेंद खेलकर 8 रन बनाए और जीत हासिल की।
रिंकू को IPL परफॉर्मेंस का फायदा मिला 
KKR से IPL खेलने वाले रिंकू सिंह ने पिछले सीजन में 149.53 के स्ट्राइक रेट से 474 रन बनाए थे। 16 से 20 ओवरों के बीच तो उनका स्ट्राइक रेट 190 से ज्यादा का रहा। इस प्रदर्शन के आधार पर उन्हें एशियन गेम्स के लिए टीम इंडिया में शामिल किया गया। एशियन गेम्स 23 सितंबर से 8 अक्टूबर तक चीन के होंगझू शहर में होंगे। भारत का पहला मैच 5 अक्टूबर को होगा।
स्पोर्ट्स की ये खबरें भी पढ़ें...
BCCI ने मार्च तक का होम कैलेंडर जारी किया
भारत के होम कैलेंडर की शुरुआत सितंबर में ऑस्ट्रेलिया के भारत दौरे से होगी। यह सीरीज 22 सिंतबर से शुरू होगी। टीम इंडिया वर्ल्ड कप से पहले अपने घर में ऑस्ट्रेलिया से 3 वनडे मैच खेलेगी। वर्ल्ड कप के बाद 23 नवंबर से 5 टी-20 मैचों की सीरीज शुरू होगी। इस सीरीज के बाद अफगानिस्तान और इंग्लैंड की टीमें जनवरी-फरवरी में भारतीय दौरे पर आएंगी। पढ़ें पूरी खबर... 
सैमसन-ईशान में भारत का विकेटकीपर कौन
टीम इंडिया ने वेस्टइंडीज के खिलाफ टेस्ट सीरीज जीत ली है। अब भारत को 27 जुलाई से वनडे सीरीज खेलनी है। 3 मैचों की इस सीरीज में कप्तान रोहित शर्मा और कोच राहुल द्रविड़ के सामने कई सवाल है। इनमें एक सवाल है, विकेटकीपर बैटर के रूप में संजू सैमसन को खिलाएं या ईशान किशन को? पढ़ें पूरी खबर...